ROMÂNIA                                                                                                                                            
JUDEŢUL VRANCEA
CONSILIUL JUDEŢEAN

                                                      
HOTĂRÂREA  nr. 240
din 9 octombrie 2026

privind: stabilirea perioadei în care se va efectua activitatea de inventariere anuală a bunurilor aflate în domeniul public și privat al județului Vrancea

Consiliul Judeţean Vrancea,
- ținând cont de referatul Serviciului Administrare Patrimoniu nr.201/28554 din 28.09.2026 privind stabilirea perioadei în care se va efectua activitatea de inventariere anuală a bunurilor aflate în domeniul public și privat al județului Vrancea;
- luând act de dispozițiile art. 3 din Anexa la H.G. nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor;
- având în vedere dispozițiile art. 552, art. 553, art. 554, art. 555 alin. (1) și art. 858-875 din Legea nr. 287/2009 privind Codul civil, republicată, cu modificările și completările ulterioare; 
- luând în considerare prevederile art. 289 alin. (1), alin. (16) lit. b) și art. 357 din O.U.G nr. 57/2019 privind Codul administrativ, cu modificările și completările ulterioare;
-luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
[bookmark: _Hlk69817190]- în  baza art. 173 alin. 1) lit. f) din O.U.G nr. 57/2019 privind Codul administrativ, cu modificările și completările ulterioare;
- în temeiul art. 196 alin. (1) lit. a) din O.U.G nr. 57/2019 privind Codul administrativ, cu modificările si completările ulterioare, 
                                                              
HOTĂRĂŞTE:

Art. 1 Activitatea de inventariere a bunurilor aflate în domeniul public și privat al județului Vrancea se va efectua în perioada 15 octombrie 2026 - 31 decembrie 2026, de către comisia specială constituită pentru întocmirea inventarului bunurilor care alcătuiesc domeniul public și privat al Unității Administrativ Teritoriale - Județul Vrancea.

Art. 2 Inventarul bunurilor aflate în domeniul public și privat al județului Vrancea se va publica pe pagina de internet a Consiliului Județean Vrancea în termen de 30 zile de la finalizarea procedurii de inventariere. 

Art. 3 Prevederile prezentei hotărâri vor fi duse la îndeplinire de Președintele Consiliului Județean Vrancea, prin comisia specială constituită pentru întocmirea inventarului bunurilor care alcătuiesc domeniul public și privat și vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.


                                                              Președintele
                                             Consiliului Județean Vrancea
                                                          Nicușor HALICI


                                                             
                                                                                                     


                                                                                               Contrasemnează, 
                                                                                      Secretar general al județului
                                                                                                    Raluca Dan 
